পরিচালক রাজ চক্রবর্তীর ছবি ‘অভিমান’ মুক্তি পাবে এই পুজোয়। জিৎ-শুভশ্রী-সায়ন্তিকার এই ছবির শ্যুটিং হয়েছে হায়দরাবাদের রামোজি ফিল্ম সিটিতে এবং ইওরোপের বিভিন্ন লোকেশনে। ইতিমধ্যেই ইউটিউবে মুক্তি পেয়েছে এই ছবির দু’টি সং সিকোয়েন্সের ভিডিও। সোনু নিগমের কণ্ঠে ‘সঁইয়া’ এবং শান-শ্বেতার কণ্ঠে ‘মন বেচারা ছন্নছাড়া’— এই দু’টি গান যে অসম্ভব জনপ্রিয় হয়েছে তা ঠিক বলা যায় না কারণ দু’টি গানের একটিরও ইউটিউব ভিউ এখনও পর্যন্ত ১০ লক্ষ ছাড়ায়নি। 
সম্প্রতি মুক্তি পেয়েছে ‘অভিমান’-এর অফিসিয়াল ট্রেলার এবং দু’দিনেই প্রায় দু’লক্ষ ভিউ হয়েছে এই ভিডিওটি। বাণিজ্যিক ছবির সব মশলাই উপস্থিত এ ছবিতে তা ট্রেলার দেখলেই বোঝা যায়। গত দু’তিন বছরে বাংলা ছবির বেশ একটা বলিউডি ‘মেকওভার’ ঘটেছে বলা যায় অর্থাৎ চিত্রনাট্য এবং কমেডি সিকোয়েন্সগুলি দুর্বল হলেও চকচকে প্রেজেন্টেশনের জন্য অন্তত বসে একটু দেখা যায়। 
‘অভিমান’ কতটা সফল হবে তা ছবি মুক্তি পাওয়ার পরেই বোঝা যাবে। আপাতত দেখে নিন ছবির ট্রেলার যা ট্রেলার হিসেবে মন্দ নয়—